Ա­ռաջ­նորդ Սր­բա­զան Հայ­րը իր ու­րա­խու­թիւ­նը եւ շնոր­հա­կա­լու­թիւ­նը յայտ­նեց նո­րըն­տիր Շր­ջա­նա­յին Վար­չու­թեան այս պաշ­տօ­նա­կան այ­ցե­լու­թեան հա­մար, եւ շեշ­տեց ը­սե­լով, որ որ­քան որ թե­մա­կալ Ա­ռաջ­նորդ Սր­բա­զա­նին հան­գա­ման­քը կը թե­լադ­րէ Թե­մէն ներս գոր­ծող միու­թիւն­նե­րու Շր­ջա­նա­յին վար­չու­թեանց նման պաշ­տօ­նա­կան այ­ցե­լու­թիւն­ներ, այն­քան ալ փո­խա­դարձ պա­տաս­խա­նա­տո­ւու­թիւ­նը կը շեշ­տէ թե­մա­կալ Ա­ռաջ­նոր­դին հո­վա­նա­ւո­րե­լու, մօ­տէն հե­տե­ւե­լու, քա­ջա­լե­րե­րու եւ ա­ջակ­ցե­լու միու­թիւն­նե­րու գոր­ծու­նէու­թեանց, գա­ղու­թէն ներս հայ­կա­կան կեան­քի կեն­սու­նա­կու­թեան ի խնդիր։ Յա­ջո­ղու­թիւն մաղ­թե­լով նո­րըն­տիր Շր­ջա­նա­յին վար­չու­թեան, Ա­ռաջ­նորդ Սր­բա­զան Հայ­րը ան­գամ մը եւս վստա­հե­ցուց, որ Ազ­գա­յին Ա­ռաջ­նոր­դա­րա­նը քա­ջա­լեր եւ ա­ջա­կից է, որ Հ.Մ.Ը.Մ.ը շա­րու­նա­կէ իր պատ­մա­կերտ 100ա­մեա­կով հա­րուստ ազ­գա­նո­ւէր ա­ռա­քե­լու­թիւ­նը։